**ELŐTERJESZTÉS**

**Körmend város Önkormányzata Képviselő-testülete 2016. április 27-i ülésére**

**Tárgy:** intézményvezetői pályázat véleményezése

Tisztelt Képviselő-testület!

A Klebersberg Intézményfenntartó Központ Körmendi Tankerülete 2016. április 20-án juttatta el Önkormányzatunkhoz a Körmendi Kölcsey Utcai Általános Iskola és Alapfokú Művészeti Iskola igazgatói pályázatára beérkezett pályázati anyagot véleményezésre. Mint ismert, az Önkormányzatnak már csak véleményezési joga van a kérdésben.

Az igazgatói pályázatra 1 pályázat érkezett Mészáros Árpád pályázó részéről.

A pályázatot mellékeljük az előterjesztéshez.

Kérem a tisztelt Képviselő-testületet, hogy alakítsa ki állásfoglalását a kérdésben.

**HATÁROZATI JAVASLAT**

Körmend város Önkormányzata Képviselő-testülete a nemzeti köznevelésről szóló 2011. évi CXC. törvényben biztosított véleményezési jogával élve úgy dönt, hogy a Körmendi Kölcsey Utcai Általános Iskola és Alapfokú Művészeti Iskola intézményvezetői munkakörének betöltésére kiírt pályázati eljárásban

* Mészáros Árpád pályázó szakmai pályázatát támogatja

Vagy

* a benyújtott pályázatot –annak Képviselő-testület szakértelmét meghaladó szakmai tartalma miatt – nem kívánja véleményezni.

Körmend, 2016. április 21.

**Bebes István**

**polgármester**